**Potres u Sendaiju** 11. ožujka 2011. u 14:46 po lokalnom vremenu, bio je potres u japanskom gradu Sendaiju (otok Honshū), magnitude 8,9 Mw, koji je rezultirao ljudskim žrtvama, nemjerljivom materijalnom štetom i katastrofalnim tsunamijem s valovima visine do 10 metara. Epicentar je lociran na dubini od 24,4 km blizu obale japanske regije Tohoku.

Prva su mjerenja pokazivala da je potres magnitude 7,9, no kasnije korekcije podigle su ga na 8,8 i konačno na 8,9, prema Geološkom društvu SAD-a. To je najjači potres u Japanu te 7. po veličini u svijetu otkad se vrše mjerenja.

Nakon glavnog potresa, uslijedilo je još 160 manjih u prvih 24 sata.

Posljedice
----------

Pogled na Chibu nakon potresa
Prema procjenama, to je najsnažniji potres koji je ikada pogodio Japan. Tsunami je u pogođenom području u more odnio automobile i zgrade, a potres je prouzročio požare diljem obale. Opasnost od tsunamija proglašena je za pacifičku obalu Japana i za više od 20 zemalja: Novi Zeland, Australiju, Rusiju, Guam, Filipine, Indoneziju, Papuu Novu Gvineju, Nauru, Havaje, Sjevernomarijanske otoke, Fidži, Tajvan, SAD, Meksiko, Honduras, Nikaragvu, Salvador, Gvatemalu, Panamu, Kostariku, Ekvador, Kolumbiju, Peru i Čile.

Prema izjavi japanskog Ministarstva gospodarstva, jedanaest nuklearnih reaktora automatski je isključeno nakon podrhtavanja tla. Proglašeno je stanje pripravnosti. Svo stanovništvo oko nuklearnih elektrana Fukušima 1 i Fukušima 2 u prefekturi Fukušima evakuirano je. Preko milijun kućanstava ostalo je bez opskrbe vodom, a oko 4,4 milijuna kućanstava bez električne energije.

Japanska nacionalna televizija (NHK) javila je da je najmanje 900 osoba poginulo, dok se preko 700 smatra nestalim.

Prema procjenama talijanskog sveučilišta za geofiziku i vulkanologiju, potres je pomaknuo japanske otoke za 2,4 metara te je pomaknuo Zemljinu os za skoro 10 centimetara.

Izvori
------

1. 1 2  Widespread destruction from Japan earthquake, tsunamis, cnn.com, 12. ožujka 2011.
2. 1 2  Tsunami hits north-eastern Japan after massive quake
3. 1 2  Magnitude 8.9 – NEAR THE EAST COAST OF HONSHU, JAPAN 2011 March 11 05:46:23
4. ↑  Japan quake – 7th largest in recorded history
5. 1 2  Kevin Voight (12. ožujka 2011). „Quake moved Japan coast 8 feet; shifted Earth's axis". CNN. Pristupljeno 12. ožujka 2011.
6. ↑  Japan pogodio potres jačine 8,9 po Richteru: Tsunami u more odnio automobile i zgrade, požari diljem obale, index.hr, 11. ožujka 2011.
7. ↑  Tsunami Bulletin Number 003, Pacific Tsunami Warning Center/NOAA/NWS, 11. ožujka 2011.
8. ↑  Tsunami warning issued for at least 20 countries after quake, cnn.com, 11. ožujka 2011.
9. ↑  Japan’s Post-Quake Energy Import Surge Will Boost Reliance, bloomberg.com, 11. ožujka 2011.
10. ↑  Japan nuclear site declares state of emergency after quake, LATimes.com, 11. ožujka 2011.
11. ↑  Official: 2 Japanese plants struggling to cool radioactive material, cnn.com, 12. ožujka 2011.
12. ↑  Japan battles to stave off possible nuclear meltdown, guardian.co.uk, 12. ožujka 2011.
13. ↑  People near Japan nuke plant told to leave, Yahoo News, 12. ožujka 2011.

Vanjske veze
------------

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Potres u Sendaiju 2011.** |